Մենք չգիտենք, թե հանդիպման ժամանակ արդյո՞ք խոսվել է հենց այդ օրն իրականացված ադրբեջանական ագրեսիայի մասին, այն մասին, որ այդ երկիրը դիվերսիոն գործողություններ է իրականացրել Հայաստանում` խախտելով մեր երկրի սահմաններն ու միջազգային օրենքներով դատապարտվող հանցանք կատարել: Պե´տք է որ խոսվեր, որովհետև այսօր Ադրբեջանն իրեն ապահով ու հանգիստ է զգում… Վլադիմիր Պուտինը Ալիևին խոստացել է, որ ամեն գնով Ղարաբաղը կվերադարձնի Ադրբեջանի տարածք, ուստի հենց Քլինթոնի այցի օրը սպանելով երեք հայ զինվորի և վիրավորելով վեցին` պաշտոնական Բաքուն, իրեն հատուկ հիսթերիկ դրդումներով, կարծես ուզում է ասել, որ իրենք այլևս չեն ուզում համակերպվել «գրավված տարածքների» փաստի հետ…